

Procesul verbal al ședinței din data de 12.01.2016

Ședința a fost condusă de Manager General, Dr. Grasu Alis. 
In deschiderea ședinței, medicii coordonatori de substaţii au confirmat finalizarea evaluării sporurilor personalului conform indicatorilor şi s-a stabilit alocarea primelor trei zile ale saptămânii viitoare pentru a fi discutate în şedinţă. 
RMC Manciu Georgeta efectuează controale la toate microstaţiile SABIF în vederea pregătirii instituţiei pentru desfăşurarea auditului extern TUV, care va avea loc începand din săptămâna ce urmează.
S-au readus în discuţie problemele întâmpinate cu ambulanţele cu accidente rutiere care se află în număr tot mai mare în service. Deoarece numărul de solicitari se menţine crescut şi după perioada sărbatorilor (1000 solicitari/12 ore) este nevoie sa existe maşini funcţionale pentru efectuarea turelor suplimentare. 
S-a făcut o analiză a motivelor pentru care maşinile stau în atelierul SABIF un timp îndelungat, de la întârziere în scrierea referatelor de necesitate, constatarea defecţiunilor cu întârziere, probleme în aprovizionarea cu piese de schimb, până la faptul că zilnic se defectează un numar mare de maşini. S-a subliniat necesitatea utilizării corecte a ambulanţelor de către conducătorii auto, verificarea efectuării schimbului de apă, ulei, lichide de răcire, etc.
In prezent sunt 8 maşini cu CASCO avariate şi 21 de maşini care trebuie reparate.
S-a discutat împreună cu şeful atelierului stadiul execuţiei depozitului de anvelope auto; 90% dintre stativi sunt instalaţi, mai urmează puşi pereţii.
Managerul General, dr. Alis Grasu, a anuntat ca vor fi date spitalului Sf. Pantelimon cele 5 ventilatoare casate de pe masinile Fiat vechi.
Ridicarea deşeurilor medicale se face de anul acesta de la fiecare substaţie în parte, conform noului contract încheiat.
Dulapurile de metal de la sectorul 4 vor fi mutate la microstaţia Săftica pentru a fi utilizate în scop de arhivă.
Au fost nominalizate persoanele care nu şi-au facut reînnoirea asigurării de malpraxis, şi s-a anunţat că nu mai pot lucra până nu intră în legalitate.
[bookmark: _GoBack]Au mai fost discutate probleme administrative existente la microstaţii; la substaţia Buftea persistă problema cu apa curentă (s-a propus montarea unui apometru); la sectorul 6 este necesară efectuarea unei operaţiuni de deratizare.
Managerul General a facut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.
În finalul ședinței caietele de control de la microstații au fost vizate de managerul general. 
